Sögufélag Dalamanna stefnir að því að setja upp á Kirkjuhól í Saurbæ minnisvarða um þrjá merka Dalamenn . Þeir eru Stefán frá Hvítadal sem fæddur var árið 1887 , Steinn Steinarr öðru nafni Aðalsteinn Kristmundsson sem ólst upp í Miklagarði og síðan Sturla Þórðarsson sagnarritari , lögmaður og skáld sem bjó lengst á Staðarhóli . Allir þessir menn eiga það sammerkt að hafa búið í Saurbænum . Að sögn Sigurðar Þórólfssonar bónda í Innri Fagradal er vonast til að minnisvarðarnir verði tilbúnir síðla næsta sumar og þessa dagana er verið að skoða hvaða listamaður verður fenginn til verksins . Endanleg ákvörðun hefur ekki verið tekin um það mál . Í framkvæmdanefnd hafa verið skipuð Stefán Jónsson , Helga Ágústsdóttir ásamt Sigurði .